title: Komisjoni rakendusmäärus (EL) 2021/1111, 6. juuli 2021, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

text:
                  7.7.2021

                  ET

                  Euroopa Liidu Teataja

                  L 239/22

         KOMISJONI RAKENDUSMÄÄRUS (EL) 2021/1111,
         6. juuli 2021,
         millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96, (1) eriti selle artikli 11 punkti b,
         ning arvestades järgmist:

                     (1)

                     Määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, füüsilised ja juriidilised isikud, asutused ja üksused, kelle suhtes rakendatakse kõnealuse määruse alusel 22. mail 2003 väljaspool Iraaki asunud rahaliste vahendite ja majandusressursside külmutamist.

                     (2)

                     30. juunil 2021 otsustas ÜRO Julgeolekunõukogu sanktsioonide komitee eemaldada ühe üksuse nende isikute ja üksuste loetelust, kelle suhtes tuleks kohaldada rahaliste vahendite ja majandusressursside külmutamist.

                     (3)

                     Seepärast tuleks määruse (EÜ) nr 1210/2003 III lisa vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1210/2003 III lisa muudetakse vastavalt käesoleva määruse lisale.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 6. juuli 2021

                  Komisjoni nimel

                  presidendi eest

                  finantsstabiilsuse, finantsteenuste ja kapitaliturgude liidu peadirektoraadi

                  peadirektor

            (1)  ELT L 169, 8.7.2003, lk 6.

            LISA
            Nõukogu määruse (EÜ) nr 1210/2003 III lisast kustutatakse järgmine kanne:

                           „124.

                           STATE CONTRACTING WATER AND SEWAGE PROJECTS COMPANY (alias a) STATE ORGANIZATION FOR WATER AND SEWAGE, b) GENERAL ESTABLISHMENT FOR WATER AND SEWAGE PROJECTS, c) GENERAL ESTABLISHMENT FOR IMPLEMENTING WATER AND SEWERAGE PROJECTS, d) GENERAL ESTABLISHMENT FOR OPERATION WATER AND SEWERAGE PROJECTS). Aadressid: a) Street No. 52, Alwiya, P.O. Box 5738, Baghdad, Iraq; b) P.O. Box 1011, Basil Square, Baghdad, Iraq; c) P.O. Box 1011, Al Wathba Square, Baghdad, Iraq.“


title: Komisjoni rakendusmäärus (EL) 2019/2182, 16. detsember 2019, millega registreeritakse kaitstud päritolunimetuste ja kaitstud geograafiliste tähiste registris nimetus Pan Galego / Pan Gallego (KGT)

text:
                  20.12.2019

                  ET

                  Euroopa Liidu Teataja

                  L 330/42

         KOMISJONI RAKENDUSMÄÄRUS (EL) 2019/2182,
         16. detsember 2019,
         millega registreeritakse kaitstud päritolunimetuste ja kaitstud geograafiliste tähiste registris nimetus „Pan Galego“ / „Pan Gallego“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Hispaania taotlus registreerida nimetus „Pan Galego“ / „Pan Gallego“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Pan Galego“ / „Pan Gallego“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Pan Galego“ / „Pan Gallego“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 2.3 „leib, valikpagaritooted, koogid, kondiitritooted, küpsised ja muud pagaritooted“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2019

                  Komisjoni nimel

                  presidendi eest

               Janusz WOJCIECHOWSKI

                  komisjoni liige

            (1)  ELT L 343, 14.12.2012, lk 1.

            (2)  ELT C 243, 19.7.2019, lk 3.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2019/2183, 16. detsember 2019, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis Cordero Manchego (KGT)

text:
                  20.12.2019

                  ET

                  Euroopa Liidu Teataja

                  L 330/43

         KOMISJONI RAKENDUSMÄÄRUS (EL) 2019/2183,
         16. detsember 2019,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Cordero Manchego“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Hispaania taotluse saada heakskiit komisjoni määruse (EÜ) nr 378/1999 (2) alusel registreeritud kaitstud geograafilise tähise „Cordero Manchego“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Cordero Manchego“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2019

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 19. veebruari 1999. aasta määrus (EÜ) nr 378/1999, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määruses (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa (EÜT L 46, 20.2.1999, lk 13).

            (3)  ELT C 242, 18.7.2019, lk 5.


title: Komisjoni rakendusmäärus (EL) 2019/2184, 16. detsember 2019, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis Riso del Delta del Po (KGT)

text:
                  20.12.2019

                  ET

                  Euroopa Liidu Teataja

                  L 330/44

         KOMISJONI RAKENDUSMÄÄRUS (EL) 2019/2184,
         16. detsember 2019,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Riso del Delta del Po“ (KGT)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1078/2009 (2) registreeritud kaitstud geograafilise tähise „Riso del Delta del Po“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Riso del Delta del Po“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2019

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 10. novembri 2009. aasta määrus (EÜ) nr 1078/2009, millega registreeritakse kaitstud päritolunimetuste ja kaitstud geograafiliste tähiste registris nimetus („Riso del Delta del Po“ (KGT)) (ELT L 294, 11.11.2009, lk 4).

            (3)  ELT C 271, 13.8.2019, lk 75.


title: Komisjoni rakendusmäärus (EL) 2019/2179, 13. detsember 2019, millega muudetakse rakendusmäärust (EL) nr 481/2012 kõrgekvaliteedilise veiseliha tariifikvoodi riikidele eraldamise osas ja kehtestatakse 2019/2020. kvoodiaastaks erand kõnealusest rakendusmäärusest

text:
                  20.12.2019

                  ET

                  Euroopa Liidu Teataja

                  L 330/3

         KOMISJONI RAKENDUSMÄÄRUS (EL) 2019/2179,
         13. detsember 2019,
         millega muudetakse rakendusmäärust (EL) nr 481/2012 kõrgekvaliteedilise veiseliha tariifikvoodi riikidele eraldamise osas ja kehtestatakse 2019/2020. kvoodiaastaks erand kõnealusest rakendusmäärusest
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 187,
         ning arvestades järgmist:

                     (1)

                     Komisjoni rakendusmäärusega (EL) nr 481/2012 (2) on kehtestatud nõukogu määrusega (EÜ) nr 617/2009 (3) avatud kõrgekvaliteedilise veiseliha autonoomse imporditariifikvoodi haldamise kord.

                     (2)

                     Euroopa Liit ja Ameerika Ühendriigid sõlmisid 5. detsembril 2019 kokkuleppe, milles käsitletakse määrusega (EÜ) nr 617/2009 riigile ette nähtud kõrgekvaliteedilise veiseliha tariifikvoodi eraldisi (edaspidi „kokkulepe“) (4). Kõik tariifikvoodiga seotud olulised tarnijad nõustusid kokkuleppe kohaselt riigile ette nähtud eraldistega.

                     (3)

                     Rakendusmääruse (EL) nr 481/2012 artikli 2 lõikes 3 on sätestatud kord, mille alusel lisatakse tariifi alamkvoodil põhinevad kasutamata jäänud eraldised järgmistele kvartaalsete tariifi alamkvootide mahtudele. Kokkuleppes on sätestatud, et kõik kogused, mis jäid kasutamata kõnealuse kvoodiaasta alamperioodidel, mis eelnesid kokkuleppe rakendamise perioodi esimese aasta esimesele päevale, lisatakse – proportsionaalselt nende osaga tariifikvoodi kogumahus – rakendusperioodi esimese aasta esimesel alamperioodil saadaolevatele kogustele. Sellest tulenevalt tuleks ette näha erand rakendusmääruse (EL) nr 481/2012 artikli 2 lõikest 3 seoses selliste koguste jaotamisega, mis jäid kasutamata kõnealuse kvoodiaasta alamperioodidel, mis eelnesid kokkuleppe rakendamise perioodi esimese aasta esimesele päevale.

                     (4)

                     Kokkuleppest lähtuvalt on rakendusmäärust (EL) nr 481/2012 vaja muuta.

                     (5)

                     Rakendusmääruse (EL) nr 481/2012 artiklis 2 on sätestatud, et tariifikvooti hallatakse vastavalt komisjoni määruse (EMÜ) nr 2454/93 (5) artiklitele 308a ja 308b ning artikli 308c lõikele 1. Määrus (EMÜ) nr 2454/93 tunnistati komisjoni rakendusmäärusega (EL) 2016/481 (6) kehtetuks alates 1. maist 2016. Selguse huvides tuleks viited määrusele (EMÜ) nr 2454/93 asendada viidetega komisjoni rakendusmäärusele (EL) 2015/2447 (7).

                     (6)

                     Rakendusmäärust (EL) nr 481/2012 tuleks seega vastavalt muuta.

                     (7)

                     Käesolevat määrust tuleks kohaldada alates kokkuleppe jõustumise kuupäevast. Käesolev määrus peaks seega jõustuma kiiremas korras.

                     (8)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 481/2012 muutmine
            Rakendusmäärust (EL) nr 481/2012 muudetakse järgmiselt.

                        1)

                        Artikli 1 lõige 1 asendatakse järgmisega:

                           „1.   Käesolevas määruses sätestatakse määrusega (EÜ) nr 617/2009 ette nähtud kõrgekvaliteedilise veiseliha liidu aastase imporditariifikvoodi (edaspidi „tariifikvoot“) haldamise kord. Tariifikvoodi periood, päritoluriik, suurus ja tollimaksumäär on sätestatud käesoleva määruse I lisas.“

                        2)

                        Artikli 2 lõiked 1 ja 2 asendatakse järgmisega:

                           „1.   Tariifikvooti hallatakse saabumise järjekorras teenindamise põhimõttel kooskõlas komisjoni rakendusmääruse (EL) 2015/2447 (*1) artiklitega 49–52 ja artikli 53 lõikega 1. Impordilitsentse ei nõuta.

                           2.   Järjekorranumbrit 09.2201 kandvat tariifikvooti hallatakse üldkvoodina, mille suurus on 45 000 tonni ja mis hõlmab:

                                       a)

                                       nelja kvartaalset tariifi alamkvooti järjekorranumbri 09.2202 all;

                                       b)

                                       kahte kvartaalset tariifi alamkvooti järjekorranumbri 09.2203 all alates 1. jaanuarist 2020 kuni 30. juunini 2020;

                                       c)

                                       nelja kvartaalset tariifi alamkvooti järjekorranumbri 09.2203 all alates 1. juulist 2020.

                                 Tariifikvooti saab kasutada ainult siis, kui kohaldatakse tariifi alamkvoodi järjekorranumbreid 09.2202 ja 09.2203.

                           (*1)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).“"

                        3)

                        I lisa asendatakse käesoleva määruse lisa tekstiga.

            Artikkel 2
            Erandid rakendusmäärusest (EL) nr 481/2012 kvoodiaastaks 2019/2020
            Erandina rakendusmääruse (EL) nr 481/2012 artikli 2 lõikest 3 lisatakse tariifikvoodi 31. detsembri 2019. aasta seisuga kasutamata jäänud eraldised alates 1. jaanuarist 2020 kehtima hakkavate kvartaalsete tariifi alamkvootide kogustele proportsionaalselt järgmiselt:

                        a)

                        tariifikvoodile järjekorranumbriga 09.2202: 58,89 %;

                        b)

                        tariifikvoodile järjekorranumbriga 09.2203: 41,11 %.

            Artikkel 3
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 13. detsember 2019

                  Komisjoni nimel

                  President

               Ursula VON DER LEYEN

            (1)  ELT L 347, 20.12.2013, lk 671.

            (2)  Komisjoni 7. juuni 2012. aasta rakendusmäärus (EL) nr 481/2012, millega kehtestatakse kõrgekvaliteedilise veiseliha tariifikvoodi haldamise kord (ELT L 148, 8.6.2012, lk 9).

            (3)  Nõukogu 13. juuli 2009. aasta määrus (EÜ) nr 617/2009, millega avatakse kõrgekvaliteedilise veiseliha autonoomne imporditariifikvoot (ELT L 182, 15.7.2009, lk 1).

            (4)  Nõukogu 5. detsembri 2019. aasta otsus (EL) 2019/2073 Ameerika Ühendriikide ja Euroopa Liidu vahelise kokkuleppe (mis käsitleb kõrgekvaliteedilise veiseliha tariifikvoodi osa eraldamist Ameerika Ühendriikidele, millele on osutatud muudetud vastastikuse mõistmise memorandumis, mis käsitleb teatavaid kasvuhormoone mittesaavatelt loomadelt pärit veiseliha importi ning Ameerika Ühendriikide poolt teatavate Euroopa Liidu toodete suhtes kehtestatud kõrgendatud tollimakse (2014)) sõlmimise kohta (ELT L 316, 6.12.2019, lk 1).

            (5)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).

            (6)  Komisjoni 1. aprilli 2016. aasta rakendusmäärus (EL) 2016/481, millega tunnistatakse kehtetuks määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (ELT L 87, 2.4.2016, lk 24).

            (7)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).

            LISA

                     ‘I LISA

                        Kõrgekvaliteedilise värske, jahutatud või külmutatud veiseliha tariifikvoot

                                 CN-koodid

                                 Kauba kirjeldus

                                 Tariifikvoodi kehtivusperioodid ja alamperioodid

                                 Riik

                                 Tariifikvoodi tollimaksumäär

                                 Kõik riigid

                                 Ameerika Ühendriigid

                                 Muud riigid

                                 Jrk-number

                                 09.2202

                                 09.2203

                                 09.2202

                                 Tariifikvoodi suurus
                                 (netomass tonnides)

                                 ex 0201
                                 ex 0202
                                 ex 0206 10 95
                                 ex 0206 29 91

                                 Värske, jahutatud või külmutatud veiseliha, mis vastab II lisas sätestatud nõuetele

                                    1. juulist 2019 kuni 30. juunini 2020

                                 Null’

                                 1. juulist kuni 30. septembrini

                                 11 250

                                 –

                                 –

                                 1. oktoobrist kuni 31. detsembrini

                                 11 250

                                 –

                                 –

                                 1. jaanuarist kuni 31. märtsini

                                 –

                                 4 625

                                 6 625

                                 1. aprillist kuni 30. juunini

                                 –

                                 4 625

                                 6 625

                                    1. juulist 2020 kuni 30. juunini 2021

                                 1. juulist kuni 30. septembrini

                                 –

                                 4 625

                                 6 625

                                 1. oktoobrist kuni 31. detsembrini

                                 –

                                 4 625

                                 6 625

                                 1. jaanuarist kuni 31. märtsini

                                 –

                                 5 750

                                 5 500

                                 1. aprillist kuni 30. juunini

                                 –

                                 5 750

                                 5 500

                                    1. juulist 2021 kuni 30. juunini 2022

                                 1. juulist kuni 30. septembrini

                                 –

                                 5 750

                                 5 500

                                 1. oktoobrist kuni 31. detsembrini

                                 –

                                 5 750

                                 5 500

                                 1. jaanuarist kuni 31. märtsini

                                 –

                                 6 350

                                 4 900

                                 1. aprillist kuni 30. juunini

                                 –

                                 6 350

                                 4 900

                                    1. juulist 2022 kuni 30. juunini 2023

                                 1. juulist kuni 30. septembrini

                                 –

                                 6 350

                                 4 900

                                 1. oktoobrist kuni 31. detsembrini

                                 –

                                 6 350

                                 4 900

                                 1. jaanuarist kuni 31. märtsini

                                 –

                                 6 950

                                 4 300

                                 1. aprillist kuni 30. juunini

                                 –

                                 6 950

                                 4 300

                                    1. juulist 2023 kuni 30. juunini 2024

                                 1. juulist kuni 30. septembrini

                                 –

                                 6 950

                                 4 300

                                 1. oktoobrist kuni 31. detsembrini

                                 –

                                 6 950

                                 4 300

                                 1. jaanuarist kuni 31. märtsini

                                 –

                                 7 550

                                 3 700

                                 1. aprillist kuni 30. juunini

                                 –

                                 7 550

                                 3 700

                                    1. juulist 2024 kuni 30. juunini 2025

                                 1. juulist kuni 30. septembrini

                                 –

                                 7 550

                                 3 700

                                 1. oktoobrist kuni 31. detsembrini

                                 –

                                 7 550

                                 3 700

                                 1. jaanuarist kuni 31. märtsini

                                 –

                                 8 150

                                 3 100

                                 1. aprillist kuni 30. juunini

                                 –

                                 8 150

                                 3 100

                                    1. juulist 2025 kuni 30. juunini 2026

                                 1. juulist kuni 30. septembrini

                                 –

                                 8 150

                                 3 100

                                 1. oktoobrist kuni 31. detsembrini

                                 –

                                 8 150

                                 3 100

                                 1. jaanuarist kuni 31. märtsini

                                 –

                                 8 750

                                 2 500

                                 1. aprillist kuni 30. juunini

                                 –

                                 8 750

                                 2 500

                                    Alates 1. juulist 2026

                                 1. juulist kuni 30. septembrini

                                 –

                                 8 750

                                 2 500

                                 1. oktoobrist kuni 31. detsembrini

                                 –

                                 8 750

                                 2 500

                                 1. jaanuarist kuni 31. märtsini

                                 –

                                 8 750

                                 2 500

                                 1. aprillist kuni 30. juunini

                                 –

                                 8 750

                                 2 500


title: Komisjoni rakendusmäärus (EL) 2019/2180, 16. detsember 2019, millega määratakse Euroopa Parlamendi ja nõukogu määruse (EL) 2019/1700 alusel kindlaks kvaliteediaruannete üksikasjalik kord ja sisu (EMPs kohaldatav tekst)

text:
                  20.12.2019

                  ET

                  Euroopa Liidu Teataja

                  L 330/8

         KOMISJONI RAKENDUSMÄÄRUS (EL) 2019/2180,
         16. detsember 2019,
         millega määratakse Euroopa Parlamendi ja nõukogu määruse (EL) 2019/1700 alusel kindlaks kvaliteediaruannete üksikasjalik kord ja sisu
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 10. oktoobri 2019. aasta määrust (EL) 2019/1700, millega luuakse valimitena kogutud individuaalsetel andmetel põhineva üksikisikuid ja leibkondi käsitleva Euroopa statistika ühtne raamistik, muudetakse Euroopa Parlamendi ja nõukogu määruseid (EÜ) nr 808/2004, (EÜ) nr 452/2008 ja (EÜ) nr 1338/2008 ning tunnistatakse kehtetuks Euroopa Parlamendi ja nõukogu määrus (EÜ) nr 1177/2003 ja nõukogu määrus (EÜ) nr 577/98, (1) eriti selle artikli 13 lõiget 6,
         ning arvestades järgmist:

                     (1)

                     Komisjon peaks liikmesriikide poolt Eurostatile edastatavate andmete jaoks sätestama kvaliteediaruannete üksikasjaliku korra ja sisu, sealhulgas täpsusnõuete täitmise hindamise meetodi näitajad.

                     (2)

                     Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesolevas määruses on andmete jaoks, mida liikmesriigid peavad komisjonile (Eurostatile) määruse (EL) 2019/1700 alusel edastama, sätestatud kvaliteediaruannete üksikasjalik kord ja nõutav sisu, sealhulgas antud ülevaade täpsusnõuete täitmise hindamise meetodist.

            Artikkel 2
            Mõisted
            Käesolevas määruses kasutatakse järgmisi mõisteid:

                        1)

                        „proxy-intervjuu“ – vestlus kellegagi, kes ei ole see isik, kellelt teavet tahetakse saada, järgides iga uuringu jaoks kehtestatud erieeskirju, mis näevad ette, millisel juhul võib proxy-intervjuud lubada;

                        2)

                        „vastamiskadu“ – olukord, kus uuringus ei õnnestu koguda andmeid ankeedi kõikide andmepunktide kohta või kõikidelt andmekogumiseks määratud rahvastikuüksustelt või mõlemat, täpsemalt:

                                    a)

                                    „üksuse või objekti kadu“ – vastamiskao liik, mis esineb siis, kui andmeid ei koguta andmekogumiseks määratud rahvastikuüksuse kohta;

                                    b)

                                    „üksikvastuse kadu“ – vastamiskao liik, mis esineb siis, kui andmeid ei koguta uuringus esineva määratud rahvastikuüksusega seotud muutuja kohta;

                        3)

                        „valikuviga“ – osa erinevusest populatsiooniväärtuse ja selle väärtuse hinnangu vahel, mis tuleneb juhuslikust valimist asjaolu tõttu, et vaadeldakse ainult rahvastiku üht osa;

                        4)

                        „valikust sõltumatu viga“ – uuringu hinnangutes esinev viga, mida ei saa omistada valimi kõikuvustele;

                        5)

                        „asendamine“ – andmeesitajate puhul algselt valimisse kuulunud üksuse asendamine teise üksusega, sealhulgas leibkondadevaheline või leibkonnasisene asendamine;

                        6)

                        „nõuekohased üksused“ – valimialusest valitud kogum rahvastikuüksusi, kes kuuluvad sihtrahvastiku hulka;

                        7)

                        „nõuetele mittevastavad üksused“ – valimis olevad üksused, mis ei kuulu sihtrahvastiku hulka;

                        8)

                        „netovalim“ – valimialusest valitud kogum rahvastikuüksusi (sealhulgas asendusüksused), kellelt on saadud piisavalt teavet, et kaasata üksus uuringu hinnangutesse;

                        9)

                        „koguvalim“ (ehk „algvalim“) – algselt valimialusest valitud kogum rahvastikuüksusi. Koguvalim koosneb nõuetekohastest üksustest (netovalim ja vastamata jätnud üksused) ja nõuetele mittevastavatest üksustest;

                        10)

                        „imputeerimine“ – kord, mille kohaselt sisestatakse konkreetsesse andmepunkti väärtus, kui vastust ei ole saadud.

            Artikkel 3
            Kvaliteediaruanded
            Kvaliteediaruanded sisaldavad kvaliteediga seotud andmeid ja metaandmeid vastavalt lisas sätestatud kvaliteedikriteeriumidele ja statistilistele mõistetele. Nendes aruannetes käsitletakse ka juhtumeid, kus asjakohaseid kvaliteedikriteeriume ei ole täidetud või kus statistilisi mõisteid ei ole õigesti kohaldatud või mõlemat.

            Artikkel 4
            Täpsusnõuete täitmise hindamise meetodite ülevaade
            Komisjon (Eurostat) hindab, millises ulatuses on liikmesriikide poolt määruse (EL) 2019/1700 II lisa alusel edastatud andmed kooskõlas täpsusnõuetega. Kui komisjon (Eurostat) leiab, et täpsusnõudeid ei ole täidetud, hinnatakse seda järgmiste kriteeriumide põhjal:

                        —

                        selle ulatus ja sagedus ning mõju, mida see avaldab olulisemate näitajate kvaliteedile, eelkõige nende võrreldavusele;

                        —

                        kas seda on võimalik kiiresti parandada ja kas liikmesriigid teevad vajalikud parandused tulemuslikult;

                        —

                        kas mittevastavust saab leevendada kaudselt, eelkõige hindamistehnikate abil, ja kas liikmesriigid võtavad sobivaid leevendavaid meetmeid;

                        —

                        millises ulatuses on liikmesriikidel kontroll mittevastavuse üle, kui mittevastavus võib tekkida liikmesriigist sõltumatutel põhjustel;

                        —

                        millises ulatuses jääb mittevastavus järjestikuste andmekogumisvoorude ajal püsima;

                        —

                        kas on olemas komisjoni (Eurostati) heakskiidetud parandusmeetmete kava ja kas seda kava rakendatakse tulemuslikult; sellise kava hindamisel võetakse arvesse mittevastavusjuhtude kõrvaldamiseks vajalikku aega, eelkõige paneelandmete kogumise puhul.

            Artikkel 5
            Tehnilised standardid kvaliteediaruannete edastamiseks

               1.   Et toetada kvaliteedijuhtimist ja protsessi dokumenteerimist, edastatakse kvaliteediaruanded komisjoni (Eurostat) kehtestatud tehniliste standardite kohaselt.

               2.   Et andmeid oleks võimalik elektrooniliselt kätte saada, saadetakse kvaliteediaruanded komisjonile (Eurostatile) ühtse andmesisestusportaali kaudu.

            Artikkel 6
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2019

                  Komisjoni nimel

                  president

               Ursula VON DER LEYEN

            (1)  ELT L 261I, 14.10.2019, lk 1.

            LISA

               Kvaliteedikriteeriumid ja statistilised mõisted

            Kvaliteediaruanne peaks sisaldama kvaliteediga seotud andmeid ja metaandmeid vastavalt järgmistele kvaliteedikriteeriumidele ja statistilistele mõistetele.
            Kui statistiline mõiste ei ole statistilise toimingu puhul asjakohane, peaks see mõiste jääma kvaliteediaruandesse koos märkusega „Ei kohaldata“.
            1.   KONTAKTID
            Individuaalsed või organisatsioonilised kontaktpunktid andmete või metaandmete jaoks, sealhulgas kontaktandmed.
            2.   STATISTILINE ESITUS
            Levitatavate andmete kirjeldus – andmeid saab kasutajatele kuvada tabelite, graafikute või kaartidena.
            2.1.   Andmete kirjeldus

            Andmekogumi põhitunnuste kirjeldus.
            2.2.   Klassifitseerimissüsteemid

            Vajaduse korral andmetes kasutatud klassifikatsioonide ja jaotuste loetelu ning kõik kõrvalekalded Euroopa statistikastandarditest või rahvusvahelistest standarditest.
            2.3.   Sektorite kaetus

            Peamiste andmekogumiga kaetud teemade kirjeldus.
            2.4.   Statistilised mõisted ja määratlused, sealhulgas vaatlusperiood

            Kõigi standardmääratlusest kõrvale kalduvate muutujate loetelu, milles on märgitud kasutatavad riigisisesed mõisted ja erinevused riigisiseste mõistete ning vastavate andmekogumiste vahel.
            2.5.   Statistilised üksused

            Vaatlusüksuste kirjeldus.
            2.6.   Statistiline üldkogum

            Sellise statistilise üldkogumi või selliste üldkogumite kirjeldus, mille kohta andmekogum käib, st rahvastik, kelle kohta teavet tuleb koguda.
            2.6.1.   Hõlmamata rahvastikuosa(d)

            Teave rahvastikuosade kohta, keda andmekogumine ei hõlma (nt kodutud või asutustes elavad inimesed), sealhulgas sellise rahvastikuosa kirjeldus ja parim kvantitatiivne hinnang.
            2.7.   Vaatluspiirkond

            Selle geograafilise piirkonna kirjeldus, mida mõõdetavad statistilised näitajad iseloomustavad: kaetav geograafiline piirkond ja loetelu piirkondadest, mis välja jäetakse.
            2.8.   Ajaline katvus

            Ajavahemikud või ajahetked, mida vaadeldakse.
            3.   STATISTILINE TÖÖTLEMINE
            Toimingud, mis tehakse andmetega, et etteantud reeglistikku järgides tuletada uut teavet.
            3.1.   Allikandmed

            Töötlemata statistiliste andmete allika kirjeldus (nt küsitlused, haldusandmed, muud allikad). Kui kasutatakse haldusregistreid, tuleb neid selgelt kirjeldada (allikas, esmane otstarve, võimalikud puudused jms).
            3.1.1.   Valimialus

            Valimialuse saamiseks või loomiseks kasutatud meetodite kirjeldus.
            3.1.2.   Valimidisain

            Järgmiste aspektide kirjeldus:

                        —

                        valimi kujundusviis (kihtvalim, mitmeastmeline, klastervalim, üheastmeline, kaheastmeline)

                        —

                        stratifitseerimise ja alamstratifitseerimise kriteeriumid

                        —

                        valimi suurus

                  3.2.   Andmekogumise sagedus

            Teave selle kohta, kui sageli andmekogumit kogutakse.
            3.3.   Andmekogumine

            Andmete kogumiseks kasutatud meetodite kirjeldus (CAPI, CAWI, CATI jms). Lisada tuleks andmete kogumiseks kasutatud riigisisene küsimustik koos tõlkega inglise keelde.
            3.4.   Andmete valideerimine

            Allik- ja väljundandmete kontrollimiseks ja valideerimiseks kasutatud menetluste kirjeldus, sealhulgas selgitus selle kohta, kuidas valideerimistulemusi jälgitakse ja kasutatakse.
            3.5.   Andmete koostamine

            Andmete koostamise protsessi kirjeldus (nt andmete redigeerimine, imputeerimine, kaalumine, vastamiskadu arvestav korrektsioon, kalibreerimine, kasutatud mudel jms). Iga kaalumisetappi tuleks kirjeldada eraldi: disainikaalude arvutamine; vastamiskadu arvestav korrektsioon (kuidas disainikaalu korrigeeritakse, arvestades vastamismäärade erinevusi); kalibreerimine (korrigeerimise tase ja kasutatavad muutujad, kasutatav meetod); lõpliku kaalu arvutamine.
            4.   KVALITEEDIJUHTIMINE
            Organisatsiooni sees statistikatoodete ja -protsesside kvaliteedi juhtimiseks kehtestatud süsteemid ja raamistikud.
            4.1.   Kvaliteedi tagamine

            Organisatsioonis kasutatava kvaliteeditagamisraamistiku ja/või kvaliteedijuhtimissüsteemi kirjeldus (nt EFQM, ISO 9000).
            4.2.   Kvaliteedi hindamine

            Statistiliste väljundite üldise kvaliteedi kirjeldus, milles võetakse kokku peamised tugevad küljed ja puudujäägid standardsete kvaliteedikriteeriumide – asjakohasuse, täpsuse, usaldusväärsus, ajakohasuse, õigeaegsuse, võrreldavuse ja sidususe alal. Mainida võib kompromisse kvaliteediaspektide ja ettenähtavate kvaliteedi täiustuste vahel.
            5.   ASJAKOHASUS
            5.1.   Kasutajate vajadused

            Teave (kui see on olemas) kasutajate (uute) vajaduste kohta seoses kogutud andmetega.
            5.2.   Kasutajate rahulolu

            Teave (kui see on olemas) andmekasutajate rahulolu kohta kogutud ja kättesaadavaks tehtud andmetega.
            5.3.   Täielikkus

            Edastamata jäänud muutujatega seotud mittevastavuse kirjeldus.
            6.   TÄPSUS JA USALDUSVÄÄRSUS
            6.1.   Üldine täpsus

            Teatava andmekogumi või valdkonnaga seotud täpsuse hindamise eri komponentide kokkuvõte:

                        —

                        Statistilistes väljundites esinevate juhuslike ja süstemaatiliste vigade peamiste allikate kirjeldus koos kõigi vigade kokkuvõtliku hindamisega, milles keskendutakse eelkõige mõjule, mida need avaldavad olulisematele hinnangutele.

                        —

                        Vajaduse korral andmete läbivaatamise aspektid.

                  6.2.   Valikuviga

                        —

                        Täpsushinnangute arvutamise metoodika kirjeldus.

                        —

                        Hinnangute täpsuse mõõtmine vastavalt üksikute andmekogumite tehnilistele kirjeldustele.

                        —

                        Määruse (EL) 2019/1700 II lisas nimetatud põhinäitajate standardvead riiklikul ja vajaduse korral piirkondlikul tasandil (NUTS 2).

                  6.3.   Valikust sõltumatu viga

            6.3.1.   Kaetusviga

            Valimialuseks oleva rahvastiku ja sihtrahvastiku lahknevuse kirjeldus.

                        —

                        Valimialuse ajakohastamise sagedus ja ajakava.

                        —

                        Vead, mis tulenevad valimialuse ning sihtrahvastiku ja -rahvastikuosade lahknevustest (ülekaetus, alakaetus, klassifikatsioonivead).

                  6.3.2.   Mõõtmisviga

            Selliste vigade kirjeldus, mis esinevad andmete kogumisel ja mille tõttu muutujate registreeritud väärtused erinevad tegelikest väärtustest.

                        —

                        Küsimustiku koostamisel ja katsetamisel tehtud pingutuste kirjeldus (sealhulgas mitmel viisil ja/või mitmest allikast pärit andmete kogumisega seotud vigade kõrvaldamine).

                        —

                        Küsitleja koolituse kirjeldus.

                        —

                           Proxy-intervjuude määr.

                  6.3.3.   Vastamiskaost tulenev viga

            Järgmiste aspektide kirjeldus:

                        —

                        Teadaolevad vastamata jätnute tunnused.

                        —

                        Üksuse või objekti kao ja üksikvastuse kao osakaal.

                        —

                        Asendusmäärad.

                        —

                        Koguvalimi suurus (algvalimi suurus), nõuetekohaste üksuste arv ja netovalimi suurus, sealhulgas asendusüksused (saadud valimi suurus).

                  6.3.4.   Töötlemisviga

            Töötlemisel esinenud vea kirjeldus ja selle mõju andmekogumise lõpptulemustele, mis on tingitud õigesti kavandatud rakendusmeetodite vigasest rakendamisest.

                        —

                        Kvaliteedikontrollide ja andmete redigeerimise protsessi kirjeldus.

                        —

                        Imputeerimismenetluste kirjeldus.

                        —

                        Imputeerimismäärad.

                  6.3.5.   Mudelist tulenevad vead

            Vajaduse korral: hinnangu koostamise eesmärgi piiritlemiseks vajalikest valdkonnapõhistest mudelitest tuleneva vea kirjeldus.
            6.4.   Sesoonne korrigeerimine (vajaduse korral)

            Andmerida mõjutavate sesoonsete mõjude kõrvaldamiseks kasutatavate statistiliste meetodite kirjeldus.
            6.5.   Andmete läbivaatamise põhimõtted

            Levitatavate andmete läbipaistvuse tagamisele suunatud põhimõtete kirjeldus, mille puhul esialgsed andmed vaadatakse pärast koostamist läbi.
            6.6.   Andmete läbivaatamine praktikas

            Teave andmete läbivaatamise tavade kohta.
            7.   AJAKOHASUS JA ÕIGEAEGSUS
            Teave järgmise kohta:

                        —

                        Riigisiseste tulemuste avaldamise kuupäev.

                        —

                        Välitöö lõpu ja esimese täielikult valideeritud andmete komisjonile (Eurostatile) esitamise vahele jäävate päevade arv.

                        —

                        Esimese täieliku andmete komisjonile (Eurostatile) edastamise kuupäev. Kui andmeedastus ei toimu määruses (EL) 2019/1700 sätestatud tähtajal, tuleks esitada viivituse põhjus.

                  8.   SIDUSUS JA VÕRRELDAVUS
            Kirjeldus selle kohta, kuidas konkreetses valdkonnas kehtestatud nõudeid on täidetud, sealhulgas, kui see on asjakohane, igasuguse küsimustikest ja määratlustest kõrvalekaldumise mõju.
            8.1.   Geograafiline võrreldavus

            Riigi eri piirkondade vahelise võrreldavuse probleemide kirjeldus.
            8.2.   Ajaline võrreldavus

            Teave võrreldavate aegridade pikkuse kohta, sealhulgas aastad, mil on ilmnenud katkestused aegridades, ja katkestuste põhjused.
            8.3.   Valdkondadevaheline sidusus

            Võrdlus kõigi asjaomaste muutujate välisallikatega, juhul kui asjaomased liikmesriigid peavad selliseid välisandmeid piisavalt usaldusväärseks.
            8.4.   Sagedamini kui kord aastas koostatava ja aastastatistika sidusus

            Kui on asjakohane.
            8.5.   Rahvamajanduse arvepidamise sidusus

            Kui on asjakohane.
            8.6.   Sisemine sidusus

            Teave sidususe puudumise kohta statistilise protsessi väljundis.
            9.   KÄTTESAADAVUS JA SELGUS
            Teave järgmise kohta:

                        —

                        Levitamisvormingud.

                        —

                        Metoodikat ja kvaliteeti käsitlevad dokumendid.

                  10.   KULUD JA KOORMUS
            Koormus andmeesitajatele ja võimaluse korral statistikatoote kogumise ja tootmisega seotud kulud. Tuleks märkida leibkonna küsitluste keskmine kestus. Kui see on võimalik ja asjakohane, tuleks leibkonna küsitluse kestuse andmed esitada andmekogumisviisi järgi.
            11.   KONFIDENTSIAALSUS
            Teave andmete omandiõiguse kohta, mis näitab, mil määral võib nende loata avaldamine kahjustada andmeallika või muude asjaomaste isikute huve.

                        —

                        Konfidentsiaalsuspõhimõtted – selliste õigusnormide kirjeldus, mis kehtivad lisaks Euroopa õigusaktidele ja mis on asjakohased andmete suhtes kohaldatava statistilise konfidentsiaalsuse seisukohast.

                        —

                        Konfidentsiaalsus – andmekäitlus: üksik- ja suurandmete (sh tabelandmete) käitlemisel kehtivate eeskirjade üldine kirjeldus statistilise konfidentsiaalsuse seisukohast.

                  12.   MÄRKUS
            Täiendav kirjeldav tekst, mille võib lisada kvaliteediaruandesse.


title: Komisjoni rakendusmäärus (EL) 2019/2185, 16. detsember 2019, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis Bleu du Vercors-Sassenage (KPN)

text:
                  20.12.2019

                  ET

                  Euroopa Liidu Teataja

                  L 330/45

         KOMISJONI RAKENDUSMÄÄRUS (EL) 2019/2185,
         16. detsember 2019,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis „Bleu du Vercors-Sassenage“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määrusega (EÜ) nr 509/2001 (2) (mida on muudetud komisjoni määrusega (EÜ) nr 387/2009) (3) registreeritud kaitstud päritolunimetuse „Bleu du Vercors-Sassenage“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Bleu du Vercors-Sassenage“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 16. detsember 2019

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 15. märtsi 2001. aasta määrus (EÜ) nr 509/2001, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandustoodete ja toiduainete geograafiliste tähiste ning päritolunimetuste kaitse kohta) lisa (EÜT L 76, 16.3.2001, lk 7).

            (3)  Komisjoni 12. mai 2009. aasta määrus (EÜ) nr 387/2009, millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Bleu du Vercors-Sassenage“ (KPN)) (ELT L 118, 13.5.2009, lk 67).

            (4)  ELT C 279, 19.8.2019, lk 24.


title: Komisjoni Rakendusmäärus (EL) 2019/2186, 18. detsember 2019, millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas

text:
                  20.12.2019

                  ET

                  Euroopa Liidu Teataja

                  L 330/46

         KOMISJONI RAKENDUSMÄÄRUS (EL) 2019/2186,
         18. detsember 2019,
         millega muudetakse määrust (EÜ) nr 1484/95 kodulinnuliha- ja munasektori ning ovoalbumiini tüüpiliste hindade kindlaksmääramise osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 183 punkti b,
         võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (2) eriti selle artikli 5 lõike 6 punkti a,
         ning arvestades järgmist:

                     (1)

                     Komisjoni määruses (EÜ) nr 1484/95 (3) on sätestatud täiendava imporditollimaksu süsteemi rakendamise üksikasjalikud eeskirjad ning on kinnitatud kodulinnuliha- ja munasektori ning ovoalbumiini tüüpilised hinnad.

                     (2)

                     Kodulinnuliha- ja munasektori ning ovoalbumiini tüüpiliste hindade kindlaksmääramise aluseks oleva teabe korrapärase kontrollimise tulemusel tuleks muuta teatavate toodete tüüpilisi impordihindu, võttes arvesse päritolule vastavaid hinnaerinevusi.

                     (3)

                     Määrust (EÜ) nr 1484/95 tuleks seega vastavalt muuta.

                     (4)

                     Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EÜ) nr 1484/95 I lisa asendatakse käesoleva määruse lisas esitatud tekstiga.

            Artikkel 2
            Käeolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. detsember 2019

                  Komisjoni nimel

                  presidendi eest

               põllumajanduse ja maaelu arengu peadirektoraadi

                  peadirektor

                  Jerzy PLEWA

            (1)  ELT L 347, 20.12.2013, lk 671.

            (2)  ELT L 150, 20.5.2014, lk 1.

            (3)  Komisjoni 28. juuni 1995. aasta määrus (EÜ) nr 1484/95, millega sätestatakse täiendavate imporditollimaksude süsteemi üksikasjalikud rakenduseeskirjad ja määratakse kindlaks kodulinnuliha- ja munasektori ning ovoalbumiini kohta täiendavad imporditollimaksud ning tunnistatakse kehtetuks määrus nr 163/67/EMÜ (EÜT L 145, 29.6.1995, lk 47).

            LISA

                     „I LISA

                                 CN-kood

                                 Toote kirjeldus

                                 Tüüpiline hind
                                 (eurot / 100 kg)

                                 Artiklis 3 osutatud tagatis
                                 (eurot / 100 kg)

                                 Päritolu  (1)

                                 0207 12 90

                                 Kana ja kuke (liigist Gallus domesticus) rümbad, nn 65 % kanarümbad, külmutatud

                                 147,8

                                 0

                                 AR

                                 0207 14 10

                                 Kana ja kuke (liigist Gallus domesticus) kondita tükid, külmutatud

                                 231,2
                                 204,0
                                 324,0
                                 206,5

                                 21
                                 29
                                 0
                                 28

                                 AR
                                 BR
                                 CL
                                 TH

                                 1602 32 11

                                 Kuumtöötlemata tooted kanast ja kukest (liigist Gallus domesticus)

                                 283,0

                                 1

                                 BR

               (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7).”